VEGA præsenterer  
**Ankerstjerne kommer til VEGA med sit imponerende bagkatalog**

*Han har flere år i streg været den mest spillede komponist i dansk radio, og blevet hædret med flere DMA statuetter. Fredag d. 10. november kan du opleve den populære sangskriver, når han fylder Lille VEGA med en blanding af hip hop, skarpe tekster, stærke pop numre og historiefortælling.*

Ankerstjerne har siden sit gennembrud givet os hits som Mit Navn I Lys, Lille Hjerte, Vent Og Se, Tag Hvad Du Vil, Nattog og 1000 år.

I september sidste år udgav Ankerstjerne EP’en *Rapper*, der indeholder seks skarpskårede sange. Den blev nomineret til GAFFA Prisen, og fik bl.a. 4 stjerner af selvsamme blad. EP´en er en hyldest til den hiphop som sangeren har elsket siden han var helt lille, og som har formet ham som kunstner.

Ankerstjerne er en fremragende historiefortæller, der formår at gøre sine tekster både personlige og vedkommende, alt imens han pakker dem ind i bundsolidt musikalsk håndværk. Således har han imponeret anmeldere og publikum i årevis. Foruden sin egen karriere, har Ankerstjerne haft stor succes med, at skrive sange sammen med flere af hans gode venner, her i blandt Rasmus Seebach og Burhan G.

Han er på vej med ny musik, glæd jer til både det og koncerten her i VEGA.

**Fakta om koncerten  
​**Ankerstjerne (DK)   
Fredag den 10. november kl. 21.00  
Lille VEGA, Enghavevej 40, 1674 København V  
Billetpris 165 kr. + gebyr  
Billetsalget starter i dag via VEGA.dk og ticketmaster.dk